Wojerowske stare město chce ludźi z „bulwarom Cyrkwinska“ wot 4. junija do 1. julija přeprosyć, zo bychu tam flaněrowali a chłóšćili. Z projektom wobdźěli so přemysłowy kruh Město-přichod na jubileju „750 lět Wojerecy“.
Wojerecy (AK/SN). „Chcemy žiwu městnosć přebytka a dožiwjenja tworić, zapřijejo wikowanje, gastronomiju a posłužby.“ Tak předstaji cityjowa managerka a architektka Dorit Baumeister koncept wčera we wobydlerskim centrumje Piwarska hasa 1. „Z hrodom, coowom, wobydlerskim centrumom a kinom mamy kompaktnje štyrjoch sylnych partnerow w starym měsće.“ Wotpohladane je areal kwalitatiwnje nahódnoćić, zjawne rumy zapřijeć a poskitki rozšěrić.
ces_Latn szl_Latn